ג'יימס הנרי תומאס

גֵ'יימְס הֶנְרִי תּוֹמַאס (באנגלית: James Henry Thomas; ) היה מנהיג איגוד מקצועי ופוליטיקאי ולשי. הוא נאלץ לפרוש מהפוליטיקה לאחר שהיה מעורב בשערורייה פוליטית שכללה הדלפות על התקציב.

קריירה מוקדמת ופעילות באיגוד מקצועי
שמאל|ממוזער|250px|ג'יימס הנרי תומאס סביב 1920
תומאס נולד בניופורט, שבמונמות'שייר בדרום-מזרח ויילס, בממלכה המאוחדת, בן לאם צעירה לא נשואה. הוא גדל אצל סבתו והחל לעבוד בגיל שתים עשרה, ועד מהרה פתח בקריירה כעובד רכבת. הוא הפך לפעיל בשכר בארגון העובדים , וב-1913 סייע בארגון המיזוג עם שני איגודים מקצועיים קטנים יותר בתחום הרכבות כדי ליצור את , בראשי תיבות NUR (כיום חלק מ). תומאס נבחר למזכיר הכללי של ה-NUR בשנת 1916. בתפקיד זה כיהן עד 1931.

תומאס שימש כמזכיר כללי במהלך , אשר הוכרזה במשותף על ידי ה-NUR ו נגד קיצוצי שכר שהוצעו. בשנת 1921 תומאס מילא תפקיד מוביל במשבר "", שבו איגודי הרכבות ו לא הצליחו לסייע ל, שהתמודדו עם קיצוצי שכר. לפני השביתה הכללית בבריטניה ב-1926, ביקש  מתומאס לנהל משא ומתן עם ממשלת המפלגה שמרנית של סטנלי בולדווין, אך השיחות לא צלחו והשביתה יצאה לפועל.

קריירה פוליטית
תומאס החל את הקריירה הפוליטית שלו כחבר מועצה מקומי של מפלגת הלייבור בסווינדון. הוא נבחר לפרלמנט ב-1910 כחבר פרלמנט (MP) מטעם מחוז הבחירה דרבי, והחליף את . הוא נבחר מחדש בבחירות הכלליות של 1918 ונחשב למועמד פוטנציאלי לתפקיד יו"ר  ובהרחבה מנהיג האופוזיציה. הוא סירב כדי להתמקד בניהול ה-NUR (האיגוד הלאומי של עובדי הרכבת), והתפקיד עבר ל.

תומאס מונה ל בממשלת מפלגת הלייבור של 1924 תחת רמזי מקדונלד. בממשלת הלייבור השנייה של 1929, מקדונלד רצה למנות את תומאס לשר החוץ, אך ארתור הנדרסון כבר חשק בתפקיד. תומאס מונה כלורד שומר החותם עם אחריות מיוחדת לתעסוקה. הוא דחה את מזכר מוסלי שהוצא על ידי שרים זוטרים בראשות אוסוואלד מוסלי שהציע תוכניות של עבודות ציבוריות והרחבת  לבלוק סחר אוטרקי כדי לפתור את האבטלה והעוני בין שתי מלחמות העולם בשנת 1930. מוסלי התפטר לאחר מכן מהקבינט, ובחילופי הגברי שלאחר מכן תומאס הועבר לתפקיד .

תומאס שמר על תפקידו זה ב של מקדונלד (1931–1935). כתוצאה מהצטרפותו לממשלה הלאומית, הוא גורש ממפלגת הלייבור ומה-NUR. בחודשים הראשונים של הממשלה הלאומית ב-1931, הוא שימש שוב כמזכיר המדינה לענייני המושבות. אחת הבעיות שאיתן נאלץ להתמודד הייתה פרשת "ה" בקריקט האוסטרלי, שלדבריו הייתה אחת הקשות ביותר שבהן נתקל.

תומאס שימש שוב כמזכיר המדינה לענייני המושבות מ-1935 ועד מאי 1936, אז נאלץ לפרוש מהפוליטיקה. הוא הואשם בהדלפת סודות תקציב לבנו הברוקר, לזלי תומאס, ולאלפרד קושר בייטס, איש עסקים עשיר. בטריבונל שיפוטי שהוקם על ידי הממשלה, בייטס הודה שנתן לתומאס 15,000 ליש"ט, אך טען שזה היה מקדמה עבור אוטוביוגרפיה שהוצעה. סכום גבוה זה עבור אוטוביוגרפיה, שטרם נכתבה, רק הגביר את החשד לגבי הקשר בין שניהם, ותומאס נאלץ להתפטר מהממשלה ומבית הנבחרים. עם זאת, בנו זוכה מכל אשמה.

חיים אישיים
תומאס זכה לתואר אזרח כבוד של ניופורט בשנת 1924. במאי 2011, תיבה שניתנה לו לציון אירוע זה נרכשה במכירה פומבית עבור .

למרות מוצאו הצנוע, הוא היה ידוע בשל יכולתו להתרועע היטב עם כל שכבות החברה. בין שרי הלייבור, הוא היה חביב על המלך ג'ורג' החמישי. מסופר, שמצחוק מסיפור גס שתומאס סיפר למלך, נפתח לו פצע מניתוח בגין מורסה ריאתית, מה שעיכב את החלמתו כמעט עד הבחירות הכלליות של 1929. מסופר שווינסטון צ'רצ'יל דמע במהלך נאום ההתפטרות של תומאס מתפקיד מזכיר המושבות; והמלך אדוארד השמיני נזכר שתומאס אמר, כשהחזיר את חותמות תפקידו למלך: "תודה לאל שאבא שלך הזקן מעולם לא שמע על זה". תומאס היה ידוע כמתלבש מהודר, והקריקטוריסט דייוויד לאו צייר קריקטורות שלו כ"לורד חליפת הערב" ("Lord Dress Suit").

לאחר שפרש מבית הנבחרים תומאס שימש כיושב ראש חברת "בריטיש אמלגמייטד טרנספורט בע"מ" (British Amalgamated Transport Ltd). כמו כן חיבר אוטוביוגרפיה בשם "My story" ("סיפורי").

בערך עליו באנציקלופדיה העברית נכתב שלא היה בין אוהדי המפעל הציוני בארץ ישראל.

מוות
הוא נפטר בלונדון בשנת 1949, בגיל שבעים וארבע. לאחר שריפה ב, אפרו נקבר בסווינדון. בנו, , הפך לחבר פרלמנט מטעם המפלגה השמרנית.

לקריאה נוספת

 Blaxland, Gregory. J. H. Thomas: A Life for Unity (1964).

קישורים חיצוניים


 Hansard 1803–2005: contributions in Parliament by James Henry Thomas

ביאורים

הערות שוליים

קטגוריה:הלורד שומר החותם
קטגוריה:שרי המושבות של בריטניה
קטגוריה:חברי המועצה המלכותית
קטגוריה:חברי הפרלמנט של הממלכה המאוחדת (1910)
קטגוריה:חברי הפרלמנט של הממלכה המאוחדת (1910–1918)
קטגוריה:חברי הפרלמנט של הממלכה המאוחדת (1918–1922)
קטגוריה:חברי הפרלמנט של הממלכה המאוחדת (1922–1923)
קטגוריה:חברי הפרלמנט של הממלכה המאוחדת (1923–1924)
קטגוריה:חברי הפרלמנט של הממלכה המאוחדת (1924–1929)
קטגוריה:חברי הפרלמנט של הממלכה המאוחדת (1929–1931)
קטגוריה:חברי הפרלמנט של הממלכה המאוחדת (1931–1935)
קטגוריה:חברי הפרלמנט של הממלכה המאוחדת (1935–1945)
קטגוריה:בריטים שנולדו ב-1874
קטגוריה:בריטים שנפטרו ב-1949